
ŠAKIŲ RAJONO SAVIVALDYBĖS TARYBA
   

SPRENDIMAS

DĖL DALYTĖS JASUKYNIENĖS ŠEIMYNOS ĮSTEIGIMO
2009 m. balandžio 30 d. Nr. T-152
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d., Vyriausybės 2002 m. liepos 3 d. nutarimu Nr. 1037 (Žin., 2002, Nr. 70-2888) patvirtintais Šeimynų nuostatais ir Socialinės apsaugos ir darbo ministro 2006 m. spalio 26 d. įsakymu Nr. A1-296 „Dėl šeimynos motinos (tėvo) darbo apmokėjimo sąlygų aprašo savivaldybių įsteigtose šeimynose patvirtinimo“ (Žin., 2006, Nr. 115-4384), nusprendžia: 


1. Įsteigti nuo 2009 m. liepos 1 d. Dalytės Jasukynienės šeimyną.

2. Patvirtinti Dalytės Jasukynienės šeimynos nuostatus (pridedami).

3. Skirti Dalytę Jasukynienę Dalytės Jasukynienės šeimynos motina.


4. Nustatyti šeimynos motinai Dalytei Jasukynienei tarnybinio atlyginimo koeficientą – 10 (skaičiuojant bazinės mėnesinės algos dydžiais).


5. Pavesti savivaldybės administracijos direktoriui pasirašyti su Dalyte Jasukyniene darbo sutartį.


6. Įgalioti šeimynos motiną Dalytę Jasukynienę įregistruoti  nuostatus įstatymų nustatyta tvarka Juridinių asmenų registre.

